Tátrai S. Miklós: Hangzavar

Irodalom 5. osztály

Készítette: Kovácsné Nagy Katalin

1. A vers bemutatása. Megfigyelés: milyen a vers hangulata?

2. Beszélgetés: humoros, vicces, szójátékokkal teli, könnyed hangulatú vers.   
Cím magyarázata.

3. Önálló olvasás, gyűjtsétek ki a számotokra ismeretlen szavakat!

Szómagyarázat közösen.

4. Közösen gyűjtsük ki a „hang” kezdetű szavakat!

hangvillában, hangoskodott, hangszerelő, hanglétrán, hangszálat, hangforrásból, hangszínnel, hangjáték, hangutánzó, hanglemezük, hangreszelőt, hangoztatta, hanglépcsőről, hangfogó, hangtanár, hangversenyen, hangsúlyát, hangértéke, hangerő, hangmérnökké, hangárban, hangalak, hangrobbanás, hangfalat, hangsorokra, hangtompítót, hanghullámot, hangversenytől, hangjegy, hangadót, hangtalanra, hangolták, hangzatos, hangrendben, hangulatos, hangverseny, hangszóróba

- Jelöld a szótőt a szavakban!

- Van-e közöttük értelmetlen szó?

- Húzd alá az összetett szavakat!

5. Házi feladat: Somfai Anna: Szótengeren című verséből írjátok ki a „szó” kezdetű értelmes összetett szavakat!

6. Játék a hangzavarral.  
Egy gyermek kimegy, a bent maradók kiválasztanak egy néhány szóból álló szólást vagy közmondást. Megegyeznek, melyik csoport melyik szót fogja mondani. Amikor a hunyó bejön, egyszerre kiáltják a saját szavukat. A hunyónak ki kell találni.